CELEX: 31987R1096
Language: el
Date: 1987-04-21 00:00:00
Title: Κανονισμός (ΕΟΚ) αριθ. 1096/87 της Επιτροπής της 21ης Απριλίου 1987 για τροποποίηση του κανονισμού (ΕΟΚ) αριθ. 3143/85 σχετικά με τη διάθεση σε μειωμένη τιμή βουτύρου παρέμβασης που προορίζεται για την άμεση κατανάλωση υπό μορφή συμπυκνωμένου βουτύρου

Avis juridique important

|

31987R1096

Κανονισμός (ΕΟΚ) αριθ. 1096/87 της Επιτροπής της 21ης Απριλίου 1987 για τροποποίηση του κανονισμού (ΕΟΚ) αριθ. 3143/85 σχετικά με τη διάθεση σε μειωμένη τιμή βουτύρου παρέμβασης που προορίζεται για την άμεση κατανάλωση υπό μορφή συμπυκνωμένου βουτύρου  

Επίσημη Εφημερίδα αριθ. L 106 της 22/04/1987 σ. 0020 - 0020 Φινλανδική ειδική έκδοση: Κεφάλαιο 3 τόμος 23 σ. 0118  Σουηδική ειδική έκδοση: Κεφάλαιο 3 τόμος 23 σ. 0118 

***** ΚΑΝΟΝΙΣΜΟΣ (ΕΟΚ) αριθ. 1096/87 ΤΗΣ ΕΠΙΤΡΟΠΗΣ  της 21ης Απριλίου 1987  για τροποποίηση του κανονισμού (ΕΟΚ) αριθ. 3143/85 σχετικά με τη διάθεση σε μειωμένη τιμή βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/84 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 3143/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 569/87 (4), έχει προβλέψει ένα καθεστώς διαθέσεως σε μειωμένη τιμή βουτύρου παρεμβάσεως που προορίζεται για την άμεση κατανάλωση υπό μορφή συμπυκνωμένου βουτύρου· ότι το μέτρο αυτό εγγράφεται στο πλαίσιο των προσθέτων μέτρων που προβλέπονται για το 1987 και 1988 προκειμένου να επιταχυνθεί η διάθεση του βουτύρου που βρίσκεται σε δημόσια αποθέματα· ότι οι ειδικοί κανόνες για την χρηματοδότηση των μέτρων αυτών εισήχθησαν στο άρθρο 4 παράγραφος 1 του κανονισμού (ΕΟΚ) αριθ. 1883/78 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 801/87 (6), με ισχύ από την 1η Δεκεμβρίου 1986· ότι θα πρέπει,κατά συνέπεια, να γίνεται αναφορά στους εν λόγω ειδικούς κανόνες για τη χρηματοδότηση στον κανονισμό (ΕΟΚ) αριθ. 3143/85 ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 13 του κανονισμού (ΕΟΚ) αριθ. 3143/85 προστίθεται το εξής εδάφιο:  «Η χρηματοδότηση των δαπανών που προκύπτουν από τον κανονισμό αυτό πραγματοποιείται σύμφωνα με τις διατάξεις που αναφέρονται στο άρθρο 4 παράγραφος 1 δεύτερο έως τέταρτο εδάφιο του κανονισμού (ΕΟΚ) αριθ. 1883/78 του Συμβουλίου (1).  (1) ΕΕ αριθ. L 216 της 5. 8. 1978, σ. 1.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Απριλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 298 της 12. 11. 1985, σ. 9.  (4) ΕΕ αριθ. L 57 της 27. 2. 1987, σ. 26.  (5) ΕΕ αριθ. L 216 της 5. 8. 1978, σ. 1.  (6) ΕΕ αριθ. L 79 της 21. 3. 1987, σ. 14.